**În lume călător**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu gândul departe-n lumea ei iubită,

Se face cărarea ce-o duce la picior,

Tăcerea, o cuprinde-n inima ei zdrobită,

Și fața-i întristată de chinul trecător.

Din ochii ei se scurge, o lacrimă ce-o șterge,

Iar mâinile-și întinde spre un chip iubit,

Adânc suspină iară, dar mai departe merge,

Cu capul plecat, spre el și pasul obosit.

Un suflet mare e și ce mult muncește,

Iar el o ține încă-n ținutul depărtat,

Dar ea este o mamă ce plânge și-și dorește,

Pe fiul ei ce pleacă de soartă alungat.

Florile din drumul lui, plâng a jale,

Dar mama ușor merge, șoptind încetișor,

Cu lacrimi de durere, îi pune-o-ntrebare,

Acum vei fi și tu, în lume călător?

Fiul nu răspunse, dar plânge și se duce

Și florile din cale plâng iar durerea sa,

C-avea acolo totul și locul lui cel dulce,

Dar trebuie să plece acum pe calea sa.

El o iubea mult, dar despărțirea-i, jale,

Iar îngerii o aduc, uneori în calea sa,

Frumoasă și blândă, cu înțelepciune-ai mare,

Dar numai pentru-o clipă, apoi ei o ducea.

Chinul, se știe, nimic nu-l poate stinge,

Decât acel ce-l poartă-n pieptul său cu dor,

Dar nimeni în lume nu va plânge,

Un biruitor în suflet, pe fiul ei călător.